# Darijo Srna

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Darijo Srna - Dare
 |
| --- |
| Osobne informacije
 |
| Puno ime
 | Darijo Srna
 |
| Nadimak
 | "Dare"
 |
| Rođenje
 | 1. svibnja 1982. Metković, Hrvatska
 |
| Visina
 | 182 cm
 |
| Težina
 | 77 kg
 |
| Klub
 |
| Trenutačni klub
 | Šahtar Donjeck
 |
| Broj
 | 33
 |
| Pozicija
 | desni branič/vezni
 |
| Juniorski klubovi
 |
| do 1999.
 | NK Neretva Metković
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1999. - 2003. 2003. -
 | HNK Hajduk Split Šahtar Donjeck
 | 0064 000(4) 0308 00(32)
 |
| Reprezentacija
 |
| 1998. 1999. - 2000. 2000. 2000. - 2001. 2001. - 2004. 2002. - 2016.
 |  ???  ???  ???  ???  ???  Hrvatska
 | 0001 000(0) 0005 000(4) 0007 000(3) 0010 000(4) 0002 000(0) 0134 00(22)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 24. lipnja 2014.. |

Darijo Srna u dresu ukrajinskog Šahtara
**Darijo "Dare" Srna** (Metković, 1. svibnja 1982.), bivši kapetan hrvatske nogometne reprezentacije i ukrajinske momčadi Šahtar iz Donjecka.

Sa 134 nastupa na čelu je ljestvice hrvatskih reprezentativaca po broju nastupa. A na ljestvici strijelaca hrvatske reprezentacije drži treće mjesto s 22 gola iza današnjeg predsjednika HNS-a Davora Šukera (45) i suigrača iz Šahtara Eduarda (29).

## Karijera

### Klupska karijera

Nakon što je neko vrijeme proveo u NK Neretvi, dolazi u splitski Hajduk gdje njegov talent dolazi do potpunog izražaja. Nakon razdoblja u Hajduku iz Splita, gdje je smatran jednim od najboljih igrača 2003. zajedno sa Pletikosom biva prodan ukrajinskom Šahtaru. U svom klubu, za razliku od reprezentacije, Srna zauzima više defanzivnu poziciju i zadužen je za izvođenje slobodnih udaraca. U zadnje vrijeme povezuje ga se sa jakim engleskim klubovima, no, predsjednik Šahtara Rinat Ahmetov ga ne želi nigdje pustiti. Unatoč ponudama iz engleskog Liverpoola i francuskog PSG-a ostao je vjeran "rudarima" iz Donjecka.

U sezoni 2008./09. Srna biva posljednim kapetanom koji je podigao pokal pobjednika Kupa Uefe, prije nego što se ovo natjecanje transformiralo u UEFA Europsku ligu. U finalu su pobjedili Glasgow Rangerse nakon produžetka.

### Klupski uspjesi

HNK Hajduk Split:

* 1. HNL (1): 2000./01.
* Hrvatski nogometni kup (2): 2000., 2003.

Šahtar Donjeck:

* Ukrajinsko prvenstvo (8): 2004./05., 2005./06., 2007./08., 2009./10., 2010./11., 2011./12., 2012./13., 2013./14.
* Ukrajinski kup (5): 2004., 2008., 2011., 2012., 2013.
* Ukrajinski superkup (5): 2005., 2008., 2010., 2012., 2013.
* Kup UEFA (1): 2009.

Osobne nagrade:

* Hajdučko srce za 2003. godinu, nagrada hajdukove navijačke skupine Torcida koja se dodjeljuje najsrčanijem hajdukovom igraču.
* 2010./11. uvršten je u idealnu jedanaestoricu Lige prvaka zajedno sa velikim imenima kao Raul, Messi, Iniesta i drugima
* Vatrena krila za 2011. godinu, nagrada Kluba navijača hrvatske nogometne reprezentacije "Uvijek vjerni" za najsrčanijeg hrvatskog reprezentativca.
* 2008./09. i 2009./10. najbolji igrač Ukrajinskog prvenstva prema ocjenama sportskih novinara.

### Reprezentativna karijera

Darijo je prošao sve mlađe selekcije hrvatske reprezentacije, od velikih natjecanja zabilježio je nastup na Europskom prvenstvu U-21 2004. Za "A" vrstu debitirao je krajem 2002. godine u prijateljskom susretu protiv Rumunjske. Od tada je standardni je član prvih 11, a od oproštaja Nike Kovača i kapetan. Igra na mjestu desnog braniča/veznog. Njegovo prvo veliko natjecanje bio je Euro 2004. u Portugalu gdje je nastupio u sve tri utakmice.

Njegovim prodorima i ubacivanja po desnoj strani, te, naravno, pogocima Hrvatska se uspijela plasirati na SP 2006. u Njemačkoj. Pogotkom iz jedanaesterca protiv Švedske odveo je reprezentaciju na SP 2006. U Njemačkoj je na Svjetskom prvenstvu promašio kazneni udarac protiv Japana u utakmici koja je završila 0:0, a protiv Australije je postigao pogodak iz slobodnog udarca već u 2. minuti, ali konačni rezultat 2:2 nije bio dovoljan Hrvatskoj za nastavak natjecanja.

Natupio je i na Europskom prvenstvu 2008. i odigrao tri utakmice, te zabio jedan pogodak protiv Njemačke prije nego li je Hrvatska nesretno ispala od Turske. Nakon Europskog prvenstva i oproštaja Nike Kovača od reprezentacije Srna dobiva kapetansku vrpcu. Prva utakmica koju je odigrao kao kapetan bila je protiv Rumunjske u Bukureštu.

#### Reprezentativni golovi

| #
 | Datum
 | Mjesto
 | Protivnik
 | Natjecanje
 |
| --- | --- | --- | --- | --- |
| 1.
 | 29. ožujka 2003.
 | Zagreb, Hrvatska
 | Belgija
 | Euro 2004. kvalifikacije
 |
| 2.
 | 31. ožujka 2004.
 | Zagreb, Hrvatska
 | Turska
 | Prijateljska
 |
| 3.
 | 8. rujna 2004.
 | Göteborg, Švedska
 | Švedska
 | Svjetsko prvenstvo 2006. kvalifikacije
 |
| 4.
 | 9. listopada 2004.
 | Zagreb, Hrvatska
 | Bugarska
 | Svjetsko prvenstvo 2006. kvalifikacije
 |
| 5.
 | 9. listopada 2004.
 | Zagreb, Hrvatska
 | Bugarska
 | Svjetsko prvenstvo 2006. kvalifikacije
 |
| 6.
 | 9. veljače 2005.
 | Jeruzalem, Izrael
 | Izrael
 | Prijateljska
 |
| 7.
 | 3. rujna 2005.
 | Reykjavik, Island
 | Island
 | Svjetsko prvenstvo 2006. kvalifikacije
 |
| 8.
 | 8. listopada 2005.
 | Zagreb, Hrvatska
 | Švedska
 | Svjetsko prvenstvo 2006. kvalifikacije
 |
| 9.
 | 1. ožujka 2006.
 | Basel, Švicarska
 | Argentina
 | Prijateljska
 |
| 10.
 | 22. lipnja 2006.
 | Stuttgart, Njemačka
 | Australija
 | SP Njemačka 2006
 |
| 11.
 | 15. studenog 2006.
 | Tel Aviv, Izrael
 | Izrael
 | Euro 2008. kvalifikacije
 |
| 12.
 | 24. ožujka 2007.
 | Zagreb, Hrvatska
 | Makedonija
 | Euro 2008. kvalifikacije
 |
| 13.
 | 22. kolovoza 2007.
 | Sarajevo, Bosna i Hercegovina
 | BiH
 | Prijateljska
 |
| 14.
 | 22. kolovoza 2007.
 | Sarajevo, Bosna i Hercegovina
 | BiH
 | Prijateljska
 |
| 15.
 | 12. rujna 2007.
 | Andorra la Vella, Andora
 | Andora
 | Euro 2008 kvalifikacije
 |
| 16.
 | 12. lipnja 2008.
 | Klagenfurt, Austrija
 | Njemačka
 | Euro 2008
 |
| 17.
 | 20. kolovoza 2008.
 | Maribor, Slovenija
 | Slovenije
 | Prijateljska
 |
| 18.
 | 14. studenog 2009.
 | Vinkovci, Hrvatska
 | Lihteštajn
 | Prijateljska
 |
| 19.
 | 3. rujna 2010.
 | Riga, Latvija
 | Latvija
 | Euro 2012. kvalifikacije
 |
| 20.
 | 6. veljače 2013.
 | London, Engleska
 | Južna Koreja
 | Prijateljska (njegov 100. nastup)
 |
| 21.
 | 19. studenog 2013.
 | Zagreb, Hrvatska
 | Island
 | Svjetsko prvenstvo 2014. do-kvalifikacije
 |

## Zanimljivosti

* Iako se uz njegov razvoj spominje ponajprije ime Igora Štimca, on uvijek posebno zahvaljuje treneru Ivanu Gudelju.
* U više navrata istaknuo je svoju želju da se vrati u matični mu klub, Hajduk, i to istekom ugovora u Donjecku.
* Tijekom priprema reprezentacije za kvalifikacijsku utakmicu protiv Rusije, 3. rujna 2006. Srna je u društvu Olića i Balabana u ranim jutarnjim satima viđen u narodnjačkom klubu u Zagrebu, te ih je izbornik Slaven Bilić kaznio zabranom nastupa na spomenutoj utakmici. Kasnije su kažnjeni sa po 30.000 kn.
* Dok je igrao za Šahtar Srna je dvaput platio put i ulaznice za siročad, jednom za 960 drugi put za 760 djece.

## Privatno

Darijo je posebno emotivno vezan za brata Igora koji ima blaži oblik Downovog sindroma, tako da često posvećuje svoje golove upravo njemu, a na prsima ima veliku tetovažu njegova imena. U svibnju 2010. oženio se s Mirelom Forić. Imaju kćer Kasju koja se rodila u srpnju iste godine.

## Reference

## Vanjske veze

* Profil na službenim stranicama Uefe
* Profil na službeni stranicama Hrvatskog nogometnog saveza
* Profil na službenim stranicama Šahtara Arhivirano 2009-02-22 na Wayback Machine-u
* Profil na transfermarkt.de
* Intervju novinama Sport-Ekspres Arhivirano 2014-09-18 na Wayback Machine-u (`ru`)
* Razgovor s Darijom Srnom, serijal *(Ne)uspjeh prvaka s Mariom Stanićem*, 4. 8. 2023. (YouTube)
* Intervju s Darijom Srnom, serijal *Oni pobjeđuju*, Al Jazeera Balkans, 8. 9. 2023. (YouTube)